CELEX: 52021PC0611
Language: da
Date: 2021-10-06
Title: Forslag til RÅDETS FORORDNING om fordeling af fiskerimulighederne i henhold til protokollen (2021-2024) om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering

EUROPA-KOMMISSIONEN
            Bruxelles, den 6.10.2021
            COM(2021) 611 final
            2021/0310(NLE)
            
            Forslag til
            RÅDETS FORORDNING
            om fordeling af fiskerimulighederne i henhold til protokollen (2021-2024) om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Partnerskabsaftalen om bæredygtigt fiskeri mellem Den Europæiske Union og Cookøernes regering blev undertegnet henholdsvis den 3. maj 2016 og 14. maj 2016 og blev taget midlertidigt i anvendelse den 14. maj 2016 for en periode på otte år. Aftalen forlænges stiltiende og er stadig i kraft. Den første fireårige protokol om gennemførelsen af partnerskabsaftalen om bæredygtigt fiskeri blev taget midlertidigt i anvendelse den 14. oktober 2016 og udløb den 13. oktober 2020. Både aftalen og protokollen trådte i kraft den 10. maj 2017.
               
               
                  Den 7. juli 2020 vedtog Rådet et mandat
                     1
                   om bemyndigelse af Europa-Kommissionen til at indlede forhandlinger om en ny protokol til partnerskabsaftalen om bæredygtigt fiskeri mellem Den Europæiske Union og Cookøernes regering ("Cookøerne") og om eventuel forlængelse af protokollen til aftalen
                     2
                  , som skulle udløbe den 13. oktober 2020. 
               
               
                  Efter den første forhandlingsrunde (16. juli 2020) var EU's og Cookøernes forhandlere enige om, at det vil kræve flere runder at afslutte forhandlingerne, idet der er tale om komplekse forhandlinger. Begge parter er derfor blevet enige om en forlængelse på højst et år af protokollen i overensstemmelse med bemyndigelsen fra Rådet. Forlængelsen fastsattes ved en aftale i form af brevveksling, der blev paraferet den 29. juli 2020 i Bruxelles og Rarotonga (Cookøerne).
               
               
                  Protokollen blev forlænget med et år fra den dag, der følger datoen for undertegnelsen af brevvekslingen af begge parter, dvs. den 14. november 2020. Som følge heraf vil den nuværende protokol udløbe den 13. november 2021.
               
               
                  På grundlag af de relevante forhandlingsdirektiver
                     3
                   har Kommissionen ført forhandlinger med Cookøerne om indgåelse på Den Europæiske Unions vegne af en ny gennemførelsesprotokol til partnerskabsaftalen om bæredygtigt fiskeri. Disse forhandlinger mundede ud i, at forhandlerne paraferede en protokol den 28. juli 2021. Den nye protokol omfatter en periode på tre år fra datoen for dens midlertidige anvendelse, jf. protokollens artikel 11, dvs. datoen for begge parters undertegnelse af protokollen.
               
               
                  Formålet med protokollen er at give EU-fiskerfartøjer fiskerimuligheder i Cookøernes fiskeriområde inden for grænserne af det disponible overskud og i overensstemmelse med den videnskabelig rådgivning og henstillingerne fra Fiskerikommissionen for det Vestlige og Centrale Stillehav (WCPFC). Formålet er også at styrke samarbejdet mellem Den Europæiske Union og Cookøerne med henblik på at skabe en partnerskabsramme for udvikling af en politik for bæredygtigt fiskeri og en ansvarlig udnyttelse af fiskeressourcerne i Cookøernes fiskeriområde i begge parters interesse.
               
            
            
               Den nye protokol mellem EU og Cookøerne giver EU-flåden mulighed for at fiske tunarter i Cookøernes fiskeriområde, og der er fastsat følgende fiskerimuligheder:
            
            
               –fire notfartøjer til tunfiskeri med adgang til Cookøernes fiskeriområde i 100 dage om året
            
            
               –yderligere 110 dage om året kan eventuelt gøres tilgængelige for EU-flåden efter anmodning.
            
            
               Formålet med forslaget er at fastlægge fordelingen mellem medlemsstaterne af de fiskerimuligheder, der tilbydes under protokollen om gennemførelsen af partnerskabsaftalen om bæredygtigt fiskeri mellem EU og Cookøerne.
            
            
               •Sammenhæng med de gældende regler på samme område
            
            
               
                  I overensstemmelse med prioriteterne for forordningen om den fælles fiskeripolitik
                     4
                   giver protokollen fiskerimuligheder for EU-fartøjer i Cookøernes fiskeriområde på grundlag af den bedste foreliggende videnskabelige rådgivning og i overensstemmelse med WCPFC's henstillinger. Protokollen gør det også muligt for Den Europæiske Union og Cookøerne at arbejde tættere sammen om at fremme en ansvarlig udnyttelse af fiskeressourcerne i Cookøernes fiskeriområde og støtte Cookøernes bestræbelser på at udvikle fiskerisektoren i begge parters interesse. 
               
            
            
               •Sammenhæng med Unionens politik på andre områder
            
            
               
                  Forhandlingerne om en ny protokol om gennemførelse af partnerskabsaftalen om bæredygtigt fiskeri — herunder forslaget om en forlængelse — indgår som led i EU's optræden udadtil over for staterne i Afrika, Caribien og Stillehavet ("ACS-landene"), og der tages navnlig hensyn til Unionens mål vedrørende overholdelse af de demokratiske principper og menneskerettighederne.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
         
         
            
               
                  Retsgrundlaget er artikel 43, stk. 3, i traktaten om Den Europæiske Unions funktionsmåde, hvori det fastsættes, at Rådet på forslag af Kommissionen skal vedtage foranstaltninger om tildeling af fiskerimuligheder. 
               
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget henhører under Den Europæiske Unions enekompetence.
            
            
               •Proportionalitetsprincippet
            
            
               Forslaget står i et rimeligt forhold til det mål om at etablere en retlig, miljømæssig, økonomisk og social forvaltningsramme for EU-fartøjers fiskeri i tredjelandsfarvande, som er fastsat i artikel 31 i forordningen om den fælles fiskeripolitik. Det er i overensstemmelse med nævnte bestemmelser og med bestemmelserne om finansiel bistand til tredjelande, der er fastsat i nævnte forordnings artikel 32.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  De interesserede parter er blevet hørt i forbindelse med evalueringen af protokollen for perioden 2016-2020. Medlemsstaternes eksperter er også blevet hørt på de tekniske møder. Det er på baggrund af disse høringer konkluderet, at det er af interesse at forny protokollen med Cookøerne. 
               
            
            
               •Høringer af interesserede parter
            
            
               
                  Medlemsstaterne, repræsentanter for fiskerisektoren, internationale civilsamfundsorganisationer og Cookøernes fiskeriforvaltning og civilsamfund er blevet hørt som led i evalueringen. Der er endvidere afholdt høringer inden for rammerne af Det Rådgivende Råd for Højsøflåden.
               
            
            
               •Indhentning og brug af ekspertbistand
            
            
               
                  Kommissionen har gjort brug af en uafhængig konsulent ved de forudgående og efterfølgende evalueringer i overensstemmelse med artikel 31, stk. 10, i forordningen om den fælles fiskeripolitik.
               
            
            
               •Konsekvensanalyse
            
            
               
                  Ikke relevant
               
            
            
               •Målrettet regulering og forenkling
            
            
               
                  Ikke relevant
               
            
            
               •Grundlæggende rettigheder
            
            
               Den forhandlede aftale indeholder en klausul om konsekvenserne af krænkelser af de væsentlige menneskerettighedselementer i artikel 9 i Cotonouaftalen
                  5
                eller den tilsvarende artikel i den efterfølgende aftale.
            
            
               4.VIRKNINGER FOR BUDGETTET
            
            
               
                  Forslaget til forordning har ingen virkninger for Unionens budget.
               
            
         
         
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               Overvågningsordningerne er fastsat i partnerskabsaftalen om bæredygtigt fiskeri og dens gennemførelsesprotokol.
            
            
               2021/0310 (NLE)
            
            
               Forslag til
            
            
               RÅDETS FORORDNING
            
            
               om fordeling af fiskerimulighederne i henhold til protokollen (2021-2024) om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Partnerskabsaftalen om bæredygtigt fiskeri mellem Den Europæiske Union og Cookøernes regering
                  6
                ("aftalen"), som blev godkendt ved Rådets afgørelse (EU) 2017/418
                  7
               , trådte i kraft den 10. maj 2017. Protokollen om gennemførelse af aftalen ("protokollen") er blevet anvendt midlertidigt siden den 14. oktober 2016
                  8
               , for en periode på fire år.
            
            
               (2)Protokollen blev forlænget med et år og udløber den 13. november 2021
                  9
               .
            
            
               (3)Den 7. juli 2020 bemyndigede Rådet Kommissionen til at indlede forhandlinger med Cookøerne om indgåelse af en ny protokol om gennemførelse af partnerskabsaftalen om bæredygtigt fiskeri.
            
            
               (4)Som resultat af disse forhandlinger blev protokollen paraferet den 28. juli 2021.
            
            
               (5)Rådet vedtog afgørelse (EU) 2021/..
                  10
                den [...] om undertegnelse og midlertidig anvendelse af den nye protokol med forbehold af senere indgåelse. 
            
            
               (6)De fiskerimuligheder, der fastsættes ved protokollen, bør fordeles mellem medlemsstaterne for hele protokollens anvendelsesperiode.
            
            
               (7)Denne forordning bør træde i kraft hurtigst muligt i betragtning af den økonomiske betydning, der er knyttet til Unionens fiskeri i Cookøernes fiskeriområde, og behovet for at undgå at afbryde disse aktiviteter ved udløbet af den nuværende protokol.
            
            
               (8)Protokollen finder midlertidig anvendelse fra dens undertegnelse for at gøre det muligt for Unionens fartøjer at bedrive fiskeri. Denne forordning bør derfor finde anvendelse fra samme dato —
            
            
               VEDTAGET DENNE FORORDNING:
            
         
         
            
               Artikel 1
            
            
               De fiskerimuligheder, der fastsættes ved protokollen om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering ("protokollen"), fordeles på medlemsstaterne som følger:
            
            
               –notfartøjer til tunfiskeri:
            
            
               –Spanien: 3 fartøjer
            
            
               –   Frankrig: 1 fartøj
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Den anvendes fra [Publikationskontoret: indsæt venligst datoen for undertegnelse af protokollen].
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Rådets afgørelse om bemyndigelse til at indlede forhandlinger om en ny protokol til partnerskabsaftalen om bæredygtigt fiskeri mellem Den Europæiske Union og Cookøernes regering og om eventuel forlængelse af den gældende protokol til denne aftale (ST 8848/20).
               
               
                  
                     (2)
                  
                        Protokol om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering (EUT L 131 af 20.5.2016, s. 10).
               
               
                  
                     (3)
                  
                        Vedtaget under den 3418. samling i Rådet (landbrug og fiskeri) den 22. oktober 2015.
               
               
                  
                     (4)
                  
                        EUT L 354 af 28.12.2013, s. 22.
               
               
                  
                     (5)
                  
                        EUT L 317 af 15.12.2000, s. 3.
               
               
                  
                     (6)
                  
                        EUT L 131 af 20.5.2016, s. 3.
               
               
                  
                     (7)
                  
                        Rådets afgørelse (EU) 2017/418 af 28. februar 2017 om indgåelse på Den Europæiske Unions vegne af partnerskabsaftalen om bæredygtigt fiskeri mellem Den Europæiske Union og Cookøernes regering og den tilhørende gennemførelsesprotokol (EUT L 64 af 10.3.2017, s. 1).
               
               
                  
                     (8)
                  
                        EUT L 289 af 25.10.2016, s. 1.
               
               
                  
                     (9)
                  
                        EUT L 395 af 25.11.2020, s. 1.
               
               
                  
                     (10)
                  
                        Rådets afgørelse (EU) 2021/… af … 2021 om … (EUT C […] af […], s. […]).